पुणे में जन्मे इवान के पेट में अल्सर था, 2013 में अल्कोहलिक बेवरेज कंपनी के CEO बने थे
डियाजियो के CEO सर इवान मानेजेस का बुधवार को 64 साल की उम्र में निधन हो गया। वे भारतीय मूल के थे और इस महीने के अंत में रिटायर होने वाले थे। रॉयटर्स के एक्सेस किए गए डियाजियो के बयान के अनुसार, उनके पेट केCEO of Tanqueray gin maker Diageo, passes away
डियाजियो के CEO सर इवान मानेजेस का बुधवार को 64 साल की उम्र में निधन हो गया। वे भारतीय मूल के थे और इस महीने के अंत में रिटायर होने वाले थे। रॉयटर्स के एक्सेस किए गए डियाजियो के बयान के अनुसार, उनके पेट के अल्सर का इलाज चल रहा था। हाल ही में उनकी अल्सर की इमरजेंसी सर्जरी हुई थी। इवान मानेजेस 1997 में कंपनी में शामिल हुए थे।
2013 में डियाजियो के CEO बने थे
इवान को जुलाई 2013 में डियाजियो के CEO के रूप में नियुक्त किया गया था। इवान मानेजेस स्कॉच व्हिस्की एसोसिएशन काउंसिल के चेयरमैन भी थे। इसके अलावा वे टेपेस्ट्री में नॉन-एग्जीक्यूटिव डायरेक्टर, केलॉग स्कूल ऑफ मैनेजमेंट में ग्लोबल एडवाइजरी बोर्ड के सदस्य, मूवमेंट टु वर्क में ट्रस्टी और रिस्पॉन्सिबल ड्रिंकिंग के लिए इंटरनेशनल अलायंस के मेंबर भी थे।
इवान के पिता रेलवे बोर्ड के चेयरमैन थे
पुणे में जन्मे इवान मानेजेस के पिता मैनुअल मानेजेस इंडियन रेलवे बोर्ड के चेयरमैन थे। इवान दिल्ली के सेंट स्टीफंस कॉलेज और इंडियन इन्सिटिट्यूट ऑफ मैनेजमेंट अहमदाबाद में पढ़े थे। उनके भाई विक्टर मेनेजेस सिटी बैंक के पूर्व चेयरमैन और CEO हैं।
28 मार्च को हुई थी मानेजेस को रीप्लेस करने की घोषणा
जॉनी वॉकर व्हिस्की, तनकेरे जिन और डॉन जूलियो टकीला के मेकर डियाजियो ने 28 मार्च को मानेजेस को रीप्लेस करने के लिए क्रू की नियुक्ति की घोषणा की थी। कंपनी ने इस दौरान कहा था, इवान के कार्यकाल के दौरान, डियाजियो ने काफी प्रगति की है। कंपनी की वेबसाइट के अनुसार वो प्रीमियम ड्रिंक्स में ग्लोबल लीडर हैं।
200 से ज्यादा ब्रांड्स की बिक्री करता है डियाजियो
डियाजियो अब 180 से अधिक बाजारों में 200 से ज्यादा ब्रांड्स की बिक्री कर रही है। डियाजियो आज, स्कॉच व्हिस्की, वोदका, जिन, रम, कैनेडियन व्हिस्की, लिकर और टकीला में भी नेट सेल्स वैल्यू में नंबर वन कंपनी है। केवल 8 सालों में कंपनी ने ये मुकाम हासिल किया है।